Rikunarita-ORG/Wikinium huggingface dataset:
# Feng Dao

Feng Dao
**Feng Dao** (pojednostavljeni kineski: 冯道; tradicionalni kineski: 馮道; Wade Giles: Feng Tao) (Yingzhou, 882- 954) bio je kineski velikodostojnik i carski ministar koji je 932. naredio da se konfucijanski klasični tekstovi umnože, odnosno štampaju tehnikom drvoreza. Iako je tehnika štampanja drvorezom korištena i ranije, Feng Dao ju je značajno poboljšao, koristeći je i kao sredstvo političke propagande. U Kini se često smatra pronalazačem štampe u istom onom smislu kojim se prvim modernim štamparom na Zapadu smatra Johannes Gutenberg. Prvo izdanje Klasika je objavljeno u 130 tomova između 932. i 953. u današnjem Xi'anu.

## Fusnote
# Prva kornjača Biroa zapisa

Prva kornjača Biroa zapisa (pojednostavljeni kineski: 册府元龟; tradicionalni kineski: 冊府元龜; pinyin: *Cèfǔ Yuánguī*) je kineska enciklopedija, odnosno najveća enciklopedija sastavljena u doba dinastije Song. Predstavlja posljednju od *Četiri velike knjige Songa*, od koje su prethodne tri izdane u 10. vijeku.

Njen originalni naziv je bio *Kazivanje o monarsima i službenicima u prethodnim dinastijama* ali je kasnije preimenovana u *Yuangui*, što je značilo kornjačin oklop za proricanje, i *Cefu*, carsko skladište literature. Rad na knjizi je otpočeo 1005. a završio 1013. pod Wang Qinruom i brojnim drugim učenjacima. Bila je, slično kao i prethodne tri knjige, podijeljena na 1000 tomova, ali je sadržajem bila dva puta veća od Carskih zapisa Taiping ere te je bila druga po rangu u zbirci Siku Quanshu. U njoj je bilo 9,4 miliona riječi (ili kineskih slova), a sadržavala je brojne političke eseje, autobiografije vladara i njihovih podanika, memorandume i dekrete.

## Literatura

* Hu, Wenjie, "Cefu Yuangui" ("Prime Tortoise of the Record Bureau"). Arhivirano 2007-09-29 na Wayback Machine-u *Encyclopedia of China*, 1st ed.
* Kurz, Johannes. "The Compilation and Publication of the Taiping yulan and the Cefu yuangui", in Florence Bretelle-Establet and Karine Chemla (eds.), Qu'est-ce qu'écrire une encyclopédie en Chine?. Extreme Orient-Extreme Occident Hors série (2007), 39-76.

## Vanjske veze

* Cefu yuangui "The Prime Tortoise of the Record Bureau" – Chinaknowledge.de.
# Pei Ji (Sui i Tang)

**Pei Ji** (裴寂) (570-629), kurtoazno ime **Xuanzhen** (玄真), formalno (posthumna titula) **Vojvoda od Hedonga** (河東公), bio je važni službenik dinastije Tang, odnosno njen kancelar of Karijeru je započeo u službi dinastije Sui, ali je poslije bio jedan od glavnih podstrekača generala Li Yuana da podigne ustanak protiv cara Yanga. Na kraju je Li Yuanu pomogao da uzme titulu car Gaozu i tako osnuje dinastioju Tang. Pod carem Gaozuom je uživao večlike počasti. Međutim, kada je 626. prijestolje preuzeo Gaozuov sin car Taizong, Pei je postao predmetom optužbi za korupciju i čaranje, te je na kraju prognan. Nešto kasnije se car Taizong, shvativši koliko je Pei sposoban, predomislio te ga pokušao vratiti na dvor, ali je Pei umro prije izvršenja tog ukaza.

## Napomene i reference

* *Knjiga Tanga*, vol. 57.[3] Arhivirano 2007-10-11 na Wayback Machine-u
* *Nova knjiga Tanga*, vol. 88.[4] Arhivirano 2008-02-10 na Wayback Machine-u
* *Zizhi Tongjian*, vols. 183, 184, 185, 187, 188, 189, 190, 191, 192, 193.
# Chen Shuda

Chen Shuda
**Chen Shuda** (陳叔達) (? - 635), kurtoazno ime **Zicong** (子聰), formalno **Vojvoda Miao od Jianga** (江繆公),
kasnije **Vojvoda Zhong od Jianga** (江忠公) bio je princ južnokineske carske dinastije Chen, koji je nakon njene propasti i ujedinjena Kine postao službenik, a potom velikodostojnik dinastija Sui i Tang. Bio je 17. od 42 sina cara Xuana od Chena, a karijeru je počeo još za vrijeme očeve vlasti i nastavio pod vladavinom brata Chen Shubaoa. Godine 589. je sa porodicom od strane vojske Suija priveden u Chang'an, a poslije je postao niži službenik cara Wena, da bi počeo napredovati za vrijeme Yanga. Za vrijeme dolaska dinastije Tang na vlast, postao je jedan od najbližih suradnika cara Gaozua, kome je služio kao kancelar i dosta pomogao u uspostavljanju vlasti u južnim dijelovima Kine. Kancelarom je bio i za vladavine njegovog sina Taizonga, iako je pred kraj života pao u nemilost zbog seksualnog nemorala.

## Reference

* *Knjiga Chena*, vol. 28.
* *Historija Južnih dinastija*, vol. 65.[1] Arhivirano 2007-10-11 na Wayback Machine-u
* *Knjiga Tanga*, vol. 61.[2] Arhivirano 2008-02-10 na Wayback Machine-u
* *Nova knjiga Tanga*, vol. 100.[3] Arhivirano 2008-02-10 na Wayback Machine-u
* *Zizhi Tongjian*, vols. 184, 185, 187, 188, 191, 192, 194.
# Dou Wei (dinastija Tang)

**Dou Wei** (竇威) (? - 618), kurtoazno ime **Wenwei** (文蔚), formalno (posthumno) **Vojvoda Jing od Yan'ana** (延安靖公) bio je kineski velikodostojnik u službi dinastije Sui. Karijeru je započeo kao pisar u službi princa Yang Xiuja, zbog čijeg je nemoralnog ponašanja podnio ostavku. Kada je prinčev otac car Wen otkrio prinčev nemoral, nagradio je Dou Weija zbog njegove čestitosti unaprijeđenjem u službi. Međutim, novom caru Yangu nije bio po volji, pa je smijenjen. Njegova nećaka je, pak, bila udana za generala Li Yuana. Kada se Li Yuan godine 617. pobunio protiv cara Yanga, zauzeo prijestolnicu Chang'an i imenovao malodobnog Yang Yonga za novog cara, sebe je proglasio za regenta. Dou Weiju je namijenio mjesto načelnika nove uprave. Dou Weiju historičari pripisuju zasluge za glatku tranziciju sa starog na novi režim. Kada je u proljeće 618. stigla vijest o smrti cara Yanga, Li Yuan je preuzeo prijestolje osnovavši tako dinastiju Tang, a Dou Wei je postao njegov kancelar. Dou Wei se, međutim, ubrzo razbolio i umro. Usprkos toga je ušao u kineske historijske zapise kao prvi kancelar dinastije Tang.

## Izvori

* *Knjiga Tanga*, vol. 61.[1] Arhivirano 2008-02-10 na Wayback Machine-u
* *Nova knjiga Tanga*, vol. 95.[2] Arhivirano 2008-02-10 na Wayback Machine-u
* *Zizhi Tongjian*, vols. 184, 185.
# Dou Kang

**Dou Kang** (竇抗) (? - 621), kurtoazno ime **Daosheng** (道生), bio je kineski vojskovođa i velikodostojnik u službi dinastija Sui, poznat kao jedan od prvih kancelara dinastije dinastije Tang. Otac mu je bio velikodostojnik po imenu Dou Rongding (竇榮定), a majka princeza Ancheng, sestra cara Wena, osnivača dinastije Sui. Od oca je naslijedio titulu vojvoda od Chena, te je uživao carevu naklonost. Kada je godine 604. car Wen umro, a na vlast došao car Yang, Dou Kang je bio pod sumnjom za sudjelovanje u neuspjeloj pobuni princa Yang Lianga; iako je oslobođen optužbi, oduzeta mu je titula vojvode. Nakon toga se Dou Kang sprijateljio sa generalom Li Yuanom, te ga nakon ustanka Yang Xuangana 613. navodno poticao da iskoristi priliku i preuzme carsko prijestolje. Li Yuan tu sugestiju nije prihvatio, a Dou Kang je kasnije poslan da komandira kineskim trupama na sjevernoj granici. Kada se Li Yuan 618. proglasio carem (Gaozu) i osnovao novu dinastiju Tang, Dou Kang ga je priznao za svog vladara. Iste godine mu je pomogao u likvidaciji suparničkog gospodara rata Xue Rengaoa. Li Yuan ga je imenovao svojim kancelarom. Godine 621. je zajedno sa Li Yuanovim sinom Li Shiminom sudjelovao u opsadi Luoyanga gdje se predao general i samozvani car Wang Shichong. Neposredno nakon te pobjede je održana gozba na kojoj je Dou Kangu iznenada pozlilo, te je umro.

## Reference

* *Knjiga Tanga*, vol. 61.[4] Arhivirano 2008-02-10 na Wayback Machine-u
* *Nova knjiga Tanga*, vol. 95.[5] Arhivirano 2008-02-10 na Wayback Machine-u
* *Zizhi Tongjian*, vols. 185, 186.
# Yang Gongren

*Vidi takođe: Yangguan*
**Yang Gongren** (楊恭仁) (? - 639), formalno ime **Yang Guan** (楊綸), kurtoazno ime Gongren, formalno **Vojvoda Xiao of Guan** (觀孝公), je bio kineski vojskovođa i velikodostojnik u službi dinastija Sui i Tang, koji je za vrijeme Tanga jedno vrijeme služio kao kancelar.

Bio je u dalekom srodstvu sa carem Wenom, osnivačem dinastije Sui, za vrijeme čije vladavine je otpočeo karijeru. Za vrijeme njegovog sina cara Yanga je godine 613. sudjelovao u uspješnom gušenju ustanka Yang Xuangana. Nešto kasnije je, međutim, poražen od strane ustaničkog vođe Zhu Cana. Kada je 618. Yuwen Huaji izvršio puč u kome je ubijen car Yang, došlo je do masovne likvidacije članova vladajuće porodice, ali je Yang Gongren pošteđen i postavljen za Yuwenovog ministra civilnih poslova. Godine 619. je Yang Gongren zarobljen od strane trupa vjernih novostvorenoj dinastiji Tang te doveden u Chang'an na dvor cara Gaozua. Car Gaozu je odranije poznavao Yang Gongrena i s njime bio u prijateljskim odnosima, te ga je uzeo u svoju službu. Novoj dinastiji je služio sve do 631. kada se umirovio.

## Reference

* *Knjiga Suija*, vol. 43.
* *Knjiga Tang*, vol. 62.
* *Nova knjiga Tanga*, vol. 100.
* *Zizhi Tongjian*, vols. 187, 188, 189, 190.
# Feng Deyi

**Feng Deyi** (封德彝) (568–627), formalno ime **Feng Lun** (封倫), kurtoazno ime Deyi, formalno **Vojvoda Ming od Mija** (密明公), kasnije **Vojvoda Miao od Mija** (密繆公), je bio kineski državni službenik i velikodostojnik u službi dinastija dinastija Sui i dinastije Tang. Vrhunac karijere mu je predstavljalo mjesto kancelara za vrijeme vladavina careva Gaozua i Taizonga od Tanga. Historičari su hvaili njegove intelektualne sposobnosti, ali i kritizirali sklonost da povlađuje hirovima vladarima.

## Reference

* *Knjiga Tanga*, vol. 63.[1] Arhivirano 2008-02-10 na Wayback Machine-u
* *Nova knjiga Tanga*, vol. 100.[2] Arhivirano 2008-02-10 na Wayback Machine-u
* *Zizhi Tongjian*, vols. 180, 183, 185, 187, 188, 189, 190, 191, 192.
# Wang Gui

**Wang Gui** (王珪) (571–639), kurtoazno ime **Shujie** (叔玠), formalno **Duke Yi of Yongning** (永寧懿公), bio je kineski kancelar za vrijeme vladavine cara Taizonga od Tanga (Li Shimin). Bio je unuk Wang Sengbiana, generala i regenta dinastije Liang. Wang Sengbian je svog sina Wang Yija (王顗) poslao u sjevernu Kinu kao taoca na dvor dinastija Sjeverni Qi. Tamo se Wang Gui rodio, a nakon očeve smrti 573. ga je odgojio stric Wang Po (王頗), uvaženi učenjak. Mladi Wang Gui je kasnije ušao u službu cara Wena od Suija, a nakon njegove smrti u službu princa Yang Lianga. Nakon prinčeve neuspjele pobune protiv svog brata, cara Yang, Wang Gui je, nastojeći izbjeći pogubljenje, pobjegao u Qinling planine gdje se skrivao više od jedne decenije.

Skrivati se prestao kada je godine 617. general Li Yuan digao ustanak protiv cara Yanga. Li Gang (李綱), jedan od generalovih pomoćnika, preporučio je da ga se uzme u službu. Li Yuan, koji će sljedeće godine preuzeti carsku titulu pod imenom Gaozu i osnovati dinastiju Tang, ga je poslao u štab svog sina i prezumptivnog nasljednika Li Jianchenga. Tamo se Wang Gui istakao svojom sposobnošću, ali je s vremenom došao u carevu nemilost, s obzirom da je car Gaozu savjetnike Li Jianchenga i njegovog brata Li Shimina (car Taizong) smatrao odgovornim za potpirivanje sukoba među braćom. Godine 626. je Wang Gui prognan. Međutim, iste godine je, pak, Li Shimin kod kapije Xuanwu ubio Li Jianchenga i još jednog brata, Li Juanjija.

Car Gaozu je, nastojeći izbjeći dalje krvoproliće, abdicirao u korist Li Shimina. Ta se odluka pokazala opravdanom, jer je Li Shimin, sada car Taizong, odlučio ne samo poštediti savjetnike i suradnike svoje suparničke braće, nego ih angažirati u svojoj službi. To je uključilo i Wang Guija, koji je s vremenom postao kancelar. Na tom mjestu se istakao svojom čestitošću, ali i spremnošću da otvoreno i bez uvijanja kritizira cara; Taizong je, pak, takve osobine cijenio te Wang Guiju davao brojne počasti. Wang Gui je u carevoj službi ostao do smrti 639.

## Reference

* *Knjiga Tanga*, vol. 70.[1] Arhivirano 2008-02-10 na Wayback Machine-u
* *Nova knjiga Tanga*, vol. 98.[2] Arhivirano 2008-02-10 na Wayback Machine-u
* *Zizhi Tongjian*, vols. 190, 191, 192, 193, 194, 195.
# Yan Shigu

**Yan Shigu** (kineski: 顏師古; pinyin: *Yán Shīgǔ*; Wade-Giles: **Yen Shihku**) (581–645), formalno ime **Yan Zhou** (颜籀), kurtoazno ime **Shigu**, bio je kineski pisac i lingvist iz doba dinastije Tang.

Djed mu je bio znameniti učenjak i kaligraf Yan Zhitou. Njegov otac, po imenu Yan Silu (颜思鲁), kasnije je radio kao državni službenik Li Shimina, budućeg cara Taizonga. Yan Shigu je ušao u državnu službu za vrijeme dinastije Sui. Iz nikada razjašnjenih razloga, došao je u njenu nemilost, i preko deset godina proveo u siromaštvu, prije nego što je rehabilitiran u doba dinastije Tang. Poznat je po komentarima klasičnih tekstova kao što su *Shiji* i *Hanshu*. Umro je 645. za vrijeme pohoda na državu Goguryeo.

Yan Zhenqing, znameniti kaligraf iz 8. vijeka, bio je njegov potomak.

## Reference

* *Knjiga Tanga*, vol. 73 [1] Arhivirano 2007-10-11 na Wayback Machine-u
* *Nova knjiga Tanga*, vol. 198 [2] Arhivirano 2007-10-11 na Wayback Machine-u

## Vanjske veze

*  Arhivirano 2017-11-07 na Wayback Machine-u
* Djela čiji je autor Shigu Yan na Projektu Gutenberg
# Li Ke

| Li Ke
 |
| --- |
| *Princ od Yulina Princ od Wua*
 |
| Suprug/a
 | Gospa Yang Gospa Xiao
 |
| Potomstvo
 | Li Ren, princ od Wua Li Wei Li Kun Li Jing kćer
 |
| Puno ime
 | Li Ke 李恪
 |
| Kuća
 | Kuća Li
 |
| Otac
 | Car Taizong od Tanga
 |
| Majka
 | Supruga Yang
 |
| Rođen/a
 | cca. 619
 |
| Umro/la
 | 6. mart 653.
 |

**Li Ke** (李恪) (? - 6. mart 653), posthumno poznat kao **Princ od Yulina** (鬱林王), često poznat i kao **Princ od Wua** (吳王), bio je kineski carski princ iz dinastije Tang. Bio je sin cara Taizonga i u mladosti uživao ugled te se smatrao ozbiljnim kandidatom za krunskog princa, pogotovo nakon što su taj status 643. izgubili stariji brat Li Chengqian i mlađi brat Li Tai. Međutim, to je mjesto na kraju pripalo njegovom mlađem bratu Li Zhiju, kao sinu careve supruga Zhangshun, i na inzistiranje carevog šurjaka Zhangsun Wujija. Godine 649. je nakon Taizonogove smrti Li Zhi preuzeo prijestolje kao car Taizong. Usprkos toga, Zhangsun je preizrao Li Kea, te ga 653. optužio za zavjeru zajedno sa službenikom Fang Yi'aijem (房遺愛). Car Gaozong je nakon toga naredio Li Keu da izvrši samoubistvo.

## Preci

## Reference
# Yu Zhining

**Yu Zhining** (于志寧) (588–665), kurtoazno ime **Zhongmi** (仲謐), formalno **Vojvoda Ding od Yana** (燕定公), bio je kineski kancelar u službi dinastije Tang. Karijeru je započeo kao mladi službenik dinastije Sui, da bi 617. prešao na stranu cara Gaozua, a potom njegovog sina cara Taizonga. Car Taizong mu je povjerio mjesto glavnog službenika u osoblju svog sina i krunskog princa Li Chengqiana, gdje se istakao nastojeći ga, iako bez uspjeha, "dovesti u red". Zbog toga je ostavio dobar dojam na cara, i kada je 643. Li Chengqian zbog bezuspješnog pokušaja svrgavanja cara smijenjen, Yu Zhining je postavljen na mjesto načelnika osoblja novog krunskog princa Li Zhija, koji je 649. postao car po imenu Gaozong. Yu Zhining je tako postao jednom od najmoćnijih i najuticajnijijh ličnosti u Kini. Međutim, njegovo odbijanje da podrži carevu konkubinu Wu u preuzimanju titule carice ga je 659. dovelo u nemilost. Caričin glavni saveznik Xu Jingzong ga je optužio da je protiv cara kovao zavjeru sa carevim ujakom Zhangsun Wujijem. Yu Zhining je zbog degradiran i poslan na službu u provinciju.

## Napomene i reference

* *Knjiga Tanga*, vol. 78.[1] Arhivirano 2007-10-11 na Wayback Machine-u
* *Nova knjiga Tanga*, vol. 104.[2] Arhivirano 2007-10-11 na Wayback Machine-u
* *Zizhi Tongjian*, vols. 194, 195, 196, 197, 199, 200.
# Gao Jifu

**Gao Jifu** (高季輔) (596 – 16. januar 654), formalno ime **Gao Feng** (高馮), kurtoazno ime Jifu, formalno **Vojvoda Xian od Tiaoa** (蓨憲公), bio je kineski velikodostojnik koji je služio kao kancelar na dvoru dinastiej Tang za vrijeme vladavine careva Taizonga i Gaozonga.

## Reference

* *Knjiga Tanga*, vol. 78.[1] Arhivirano 2007-10-11 na Wayback Machine-u
* *Nova knjiga Tanga*, vol. 104.[2] Arhivirano 2007-10-11 na Wayback Machine-u
* *Zizhi Tongjian*, vols. 194, 197, 199.
# Han Yuan

**Han Yuan** (韓瑗) (606–659), kurtoazno ime **Boyu** (伯玉), formalno **Vojvoda od Yingchuana** (潁川公), bio je kineski velikodostojnik u službi dinastije Tang, koji je služio kao kancelar za vrijeme vladavine cara Gaozonga. U carevu nemilost je došao 655. kada je izrazio neslaganje sa carevom odlukom da svoju prvu suprugu Caricu Wang zamijeni sa svojom konkubinom Suprugom Wu (kasnije poznatom kao Wu Zetian). Zbog toga je poslan u progonstvo, gdje je umro 659. godine, neposredno pred početak krvave čistke koju je tadašnja Carica Wu sprovela nad svojim tadašnjim protivnicima.

## Literatura

* *Knjiga Tanga*, vol. 80.[1] Arhivirano 2007-10-11 na Wayback Machine-u
* *Nova knjiga Tanga*, vol. 106.[2] Arhivirano 2007-10-11 na Wayback Machine-u
* *Zizhi Tongjian*, vols. 199, 200.
# Cui Dunli

**Cui Dunli** (崔敦禮) (596 – 29. august 656), rođen kao **Cui Yuanli** (崔元禮), kurtoazno ime **Anshang** (安上), formalno **Vojvoda Zhao od Gu'ana** (固安昭公), bio je kineski službenik, vojskovođa i diplomat u službi dinastije Tang, koji je služio kao kancelar za vrijeme vladavine cara Gaozonga.

## Reference

* *Knjiga Tanga*, vol. 81.[1] Arhivirano 2007-10-11 na Wayback Machine-u
* *Nova knjiga Tanga*, vol. 106.[2] Arhivirano 2007-10-11 na Wayback Machine-u
* *Zizhi Tongjian*, vols. 191, 196, 198, 199, 200.
# Li Jingxuan

**Li Jingxuan** (李敬玄) (615–682), formalno **Vojvoda Wenxian od Zhaoa** (趙文憲公), bio je kineski velikodostojnik u službi dinastije Tang, koji je služio kao kancelar za vrijeme vladavine cara Gaozonga. Bio je poznat po svojim organizacijskim sposobnostima te se istekao uspješnim vođenjem civilne uprave. Međutim, godine 678. je, usprkos javnog negodovanja, imenovan komandantom vojske koja je vodila pohod protiv Tufana. Nakon što je poražen, bio je degradiran; kasnije je rehabilitiran, ali se nikada nije vratio na svoju dužnost.

## Reference

* *Knjiga Tanga*, vol. 81.[1] Arhivirano 2007-10-11 na Wayback Machine-u
* *Nova knjiga Tanga*, vol. 106.[2] Arhivirano 2007-10-11 na Wayback Machine-u
* *Zizhi Tongjian*, vols. 201, 202.
# Li Yifu

**Li Yifu** (李義府) (614–666) je bio kineski velikodostojnik iz doba dinastije Tang koji je postao kancelar za vrijeme vladavine cara Gaozonga. Kada je car odlučio svoju drugu suprugu Wu (kasnije poznatu kao Wu Zetian) učiniti caricom, Li Yifu je bio jedan od rijetkih dvorjana koji se tome nije suprotstavio. Zbog toga je postao izuzetno uticajan i moćan. Tada je, međutim, stekao reputaciju nepoštenja, a 663. je optužen za korupciju, smijenjen i prognan. Tri godine kasnije je car izdao ukaz o pomilovanju prognanih velikodostojnika, ali je naveo da se on ne odnosi na one osuđene na dugogodišnji egzil. Kada je to čuo, Li Yifu je umro od bijesa.

## Izvori

* *Knjiga Tanga*, vol. 82[1] Arhivirano 2007-10-11 na Wayback Machine-u.
* *Nova knjiga Tanga*, vol. 223, Part 1[2] Arhivirano 2008-02-07 na Wayback Machine-u.
* *Zizhi Tongjian*, vols. 199, 200, 201.
# Li Sujie

**Li Sujie** (李素節) (646 – June 24, 690), formalno **Princ od Xua** (許王), bio je carski princ kineske dinastije Tang. Bio je četvrti sin cara Gaozonga i njegove nekoć omiljene konkubine Supruge Xiao. Nakon što su Supruga Xiao i careva prva supruga Carica Wang svrgnute i pogubljene zahvaljujući spletkama careve druge supruge carice Wu (kasnije poznate kao Wu Zetian), Li Sujie je degradiran pod optužbama za loše ponašanje. Godine 690. je carica Wu, tada carica majka i regentica svom sinu caru Ruizong, počela likvidacije članove carskog klana Tanga kako bi pripremila vlastito preuzimanje carskog prijestolja. Tada je Li Sujieja i njegovog starijeg brata Li Shangjina (李上金) pozvala u tadašnju prijestolnicu Luoyang. Kada su braća došla, carica je Li Sujieja dala zadaviti, a Li Shangjin je izvršio samoubistvo.

## Preci

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. Li Bing, Vojvoda Ren od Tanga |
|   |
|   |   |   |   |   |
|
|   | 8. Car Gaozu |   |
|   |
|   |   |   |   |   |   |   |   |
|
|   | 17. Vojvotkinja Dugu |
|   |
|   |   |   |   |   |
|
|   | 4. Car Taizong |   |
|   |
|   |   |   |   |   |   |   |   |   |   |   |
|
|   | 18. Dou Yi, Vojvoda od Shenwua |
|   |
|   |   |   |   |   |
|
|   | 9. Carica Taimushunsheng |   |
|   |
|   |   |   |   |   |   |   |   |
|
|   | 19. Princeza Xiangyang od Sjevernog Zhoua |
|   |
|   |   |   |   |   |
|
|   | 2. Car Gaozong |   |
|   |
|   |   |   |   |   |   |   |   |   |   |   |   |   |   |
|
|   | 20. Zhangsun Si |
|   |
|   |   |   |   |   |
|
|   | 10. Zhangsun Sheng |   |
|   |
|   |   |   |   |   |   |   |   |
|
|
|
|
|
|   | 5. Carica Wendeshunsheng |   |
|   |
|   |   |   |   |   |   |   |   |   |   |   |
|
|   | 22. Gao Jingde ili Gao Mai |
|   |
|   |   |   |   |   |
|
|   | 11. Gospa Gao |   |
|   |
|   |   |   |   |   |   |   |   |
|
|
|
|
|
|   | 1.  **Li Sujie**  |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. Supruga Xiao |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

## Reference
# Pei Yan

**Pei Yan** (裴炎) (? - 30. novembar 684), kurtoazno ime **Zilong** (子隆), bio je kineski velikodostojnik u službi dinastije Tang, koji je služio kao kancelar cara Gaozonga. Bio je jedan od najpouzdanijih savjetnika, kako cara, tako i njegove moćne supruge Wu Zetian. Međutim, nakon careve smrti, kada je Wu Zetian postala carica majka, odnosno regentica njegovih sinova cara Zhongzonga i cara Ruizonga, predložio joj je da se povuče i preda vlast caru Ruizongu. Zbog toga je pao u njenu nemilost. Godine 684. ga je optužila za izdaju i dala pogubiti.

## Napomene i reference

* *Knjiga Tanga*, vol. 87.[1] Arhivirano 2007-10-11 na Wayback Machine-u
* *Nova knjiga Tanga*, vol. 117.[2] Arhivirano 2008-02-26 na Wayback Machine-u
* *Zizhi Tongjian*, vols. 202, 203.
# Li Jiao

**Li Jiao** (李嶠), kurtoazno ime **Jushan** (巨山), formalno **Vojvoda od Zhaoa** (趙公), bio je kineski velikodostojnik u službe dinastije Tang. Služio je kao kancelar carici Wu Zetian, a potom njenim sinovima caru Zhongzongu i Ruizongu, kao i unuku Shangu.

## Reference

* *Knjiga Tanga*, vol. 94.[1] Arhivirano 2008-02-10 na Wayback Machine-u
* *Nova knjiga Tanga*, vol. 123.[2] Arhivirano 2008-02-26 na Wayback Machine-u
* *Zizhi Tongjian*, vols. 206, 207, 208, 209, 210.
# Pei Yaoqing

**Pei Yaoqing** (裴耀卿) (681–743), kurtoazno ime **Huanzhi** (渙之), formalno **Markiz Wenxian od Zhaochenga** (趙城文獻侯), bio je kineski pjesnik i velikodostojnik u službi dinastije Tang, koji je kao kancelar služio cara Xuanzong. Bio je blizak prijatelj kancelara Zhang Jiuling. Kada ih je treći kancelar po imenu Li Linfu obojicu optužio za frakcionaštvo, car Xuanzong ih je obojicu dao smijeniti. Pei je, međutim, ostao u carskoj upravi sve do smrti 743. Bio je poznat po poboljšanju sistema prijevoza hrane od prijestolnice Chang'an do istočne prijestolnice Luoyang, čime je smanjena potreba cara da stalno putuje između ta dva grada.

## Napomene i reference

* *Knjiga Tanga*, vol. 98 Arhivirano 2008-04-19 na Wayback Machine-u.
* *Nova knjiga Tanga*, vol. 127 Arhivirano 2007-12-26 na Wayback Machine-u.
* *Zizhi Tongjian*, vols. 212, 213, 214.
# Li Shizi

**Li Shizhi** (pojednostavljeni kineski: 李适之; tradicionalni kineski: 李適之; pinyin: *Lǐ Shìzhī*; Wade-Giles: **Li Shihchih**) (? - 747), rođ. kao **Li Chang** (李昌), formalno **Vojvoda od Qinghea** (清和公), bio je kineski velikodostojnik u službi dinastija Tang, koji je kao kancelar služio cara Xuanzonga i postao poznat kao jedan od Osam besmrtnika vinskog pehara zbog svoje sposobnosti da popije ogromne količine alkohola a da ne postane pijan.

Bio je član vladarske kuće, odnosno unuk nekadašnjeg krunskog princa Li Chengqiana, koji je 643. smijenjen od svog oca cara Taizonga. Istakao se kao sposoban administrator, iako nije volio ulaziti u detalje. S vremenom je stekao toliko povjerenje cara da je uspio ishoditi da se njegovom djedu i ocu da pogreb dostojan članova carske porodice. 740-ih je, međutim, došao u sukob s moćnim Li Linfuom koji je uspio ishoditi njegovo smjenjivanje, nakon čega je Li Shizi izvršio samoubistvo.

## Reference

* *Knjiga Tanga*, vol. 99 Arhivirano 2008-04-19 na Wayback Machine-u.
* *Nova knjiga Tanga*, vol. 131 Arhivirano 2009-02-02 na Wayback Machine-u.
* *Zizhi Tongjian*, vols. 214, 215.